Нұрлан Жанайдарұлы Кәрбенов

Нұрлан Жанайдарұлы Кәрбенов (24 мамыр 1972, Рудный, Қостанай облысы, Қазақ КСР) — қазақстандық әскери ұшқыш, Қазақстан Республикасы Қарулы Күштері Бас штабы басшысының бірінші орынбасары (2022 жылдан бастап), авиация генерал-лейтенанты (06.05.2022).

 Өмірбаяны 
1972 жылы 24 мамырда Қостанай облысы, Рудный қаласында дүниеге келген.

1989 жылы Екатеринбургтегі Суворов әскери училищесін бітірген.

1994 жылы Қашы жоғары әскери авиациялық ұшқыштар училищесін бітірген.

2001 жылы Ю.А.Гагарин атындағы РФ Қорғаныс министрлігінің Әскери-әуе күштері академиясын бітірген.

2001 жылдың шілдесінде академияны бітірген соң авиабазаның авиациялық эскадрильясының командирі болып тағайындалды, содан соң штаб басшысы — авиабаза командирінің орынбасары, кейін авиабаза командирі қызметтерін атқарды.

2011 жылы РФ Қарулы Күштері Бас штабының Әскери академиясын бітірген.

2011 жылдың желтоқсанында Әскери-әуе күштері қолбасшысының бірінші орынбасары — ҚР Қарулы Күштері Әуе қорғанысы күштерінің Әскери-әуе күштері штабының басшысы болып тағайындалды.

2013 жылдың қараша айынан бастап Әуе қорғанысы күштері Бас қолбасшысының орынбасары (жауынгерлік даярлық бойынша) — ҚР Қарулы Күштерінің Әуе қорғанысы күштері Бас қолбасшы басқармасының жауынгерлік және дене шынықтыру даярлығы басқармасының басшысы қызметін атқарды.

2016 жылдың қаңтарында ҚР Қарулы Күштері Әуе қорғанысы күштері бас штабының басшысы — бас қолбасшының бірінші орынбасары болып тағайындалды.

2016 жылдың желтоқсан айынан бастап Қазақстан Республикасы Қарулы Күштері Бас штабы басшысының орынбасары қызметін атқарады.

2017 жылдың 2 қазанынан 2020 жылдың 16 наурызына дейін Қазақстан Республикасы Президентінің Жарлығымен ҚР Қарулы Күштері Әуе қорғанысы күштерінің бас қолбасшысы қызметін атқарды.

2022 жылдың ақпанында ҚР Қарулы Күштері Бас штабы басшысының бірінші орынбасары болып тағайындалды.

 Дереккөздер 

Санат:Қазақстан генерал-лейтенанттары